**EFOP-1.4.3-16-2016-00009**

**Biztos Kezdet Gyerekház kialakítása és működtetése**

**Kedvezményezett: Kápolna Község Roma Nemzetiségi Önkormányzata**

 A Kápolnai Biztos Kezdet gyerekházban történtekről szeretnék számot adni.

- Mint minden hónapban, az elmúlt időszakban is logopédus segítette a gyerekeket és a szülőket. Ez a fajta segítség nagyon nagy dolog számukra, hisz a beszéd indítás, helyes beszéd technika elsajátítása elengedhetetlen ebben a korban.

- A logopédus mellett a fejlesztő pedagógus is állandó részt vevője a gyerekháznak. Játékos fejlesztéseivel sokat segít az édesanyáknak abban, hogy a gyermekek megkapják a megfelelő iránymutatást a jó fejlődés felé.

- A pszichológus kolléga is sok tanácsot ad a gyerek neveléssel kapcsolatban a szülőknek. Mindig adódik valamilyen megoldásra váró feladat, amit szívesen beszélnek meg a szülők a kolléganővel.

- Már hagyománnyá vált nálunk a baba-mama torna. Ezen a kis rövid mozgáson szívesen vesznek részt az érdeklődők

- Nagy öröm volt, hisz februárban és márciusban több óvodai programon is részt vettek. Ilyen volt a farsangi mulatság és a kisze báb égetés is. A jelmezes farsangi bálon való részvétel nagy örömöt jelentett a gyerekház kis tagjainak. Amikor ellátogatnak az óvodába, ez mindig remek alkalom arra, hogy betekinthessenek az óvodába folyó életbe, megismerkedhessenek a helyszínnel, az óvodapedagógusokkal és az óvodás gyerekekkel is.

Az óvodások nagy szeretettel mutatták be a március 15-i műsorukat. A nemzeti ünnep megünneplése így még emlékezetesebb lehetett.

- Egy újabb figyelem felkeltő szülői értekezletet tartottunk, aminek egy részt további toborzás volt a célja. Más részt pedig az eddigi eredményeket ismertettük a szülőkkel.

Kecskésné Kerékgyártó Andrea

projektmenedzser